钦定古今图书集成/历象汇编/岁功典/第040卷 > 清明卧病有感二首 张耒
## 钦定古今图书集成/历象汇编/岁功典/第040卷 > 清明卧病有感二首 张耒

支离病卧逢佳节，漂泊西游寄洛城。重帽避风惟益
睡，青筇扶步不禁行。红飘残萼知风急，绿满新林寄
乌声。不见贾生遗宅处，空传《金谷》旧园名。悲歌身世
惊将老，怅望古今空复情。笑看家人竞时节，争持新
火照清明。

“飘萍著处即为家，伏枕悠悠对物华。”处处秋千竞男
女，年年寒食乱风花。药囊亲坐劳频检，酒瓮生尘亦
可嗟。未老会寻吴市卒，苦贫须种邵平瓜。云烟南望
群山会，水树东浮去路斜。行止此生应有命，不须辛
苦问生涯。